Έναυσμα

Στη διπλανή εικόνα φαίνεται μια συσσώρευση που δημιουργείται από μια επαναληπτική διαδικασία τυχαίας συνάθροισης γνωστής ως Εξάπλωση Περιορισμένης Συσσώρευσης (Diffusion Limited Aggregation) ή απλά DLA.

Η διαδικασία αυτή μοντελοποιεί την ηλεκτροχημική εναπόθεση Χαλκού πάνω σε αρνητικό ηλεκτρόδιο.

Καθώς κινούνται τα ιόντα του Χαλκού (Cu2+) που υπάρχουν σε υδατικό διάλυμα CuSO4 (Θειικού Χαλκού), ακουμπούν στο αρνητικό ηλεκτρόδιο, κερδίζουν δύο ηλεκτρόνια και εναποτίθενται σ' αυτό δημιουργώντας μια συσσώρευση που αναπτύσσεται σταδιακά. Το ίδιο συμβαίνει και με τα ιόντα του Ψευδαργύρου που υπάρχουν σε υδατικό διάλυμα ZnSO4 (Θειικού Ψευδάργυρου).